ddrg/super_eurlex huggingface dataset:
„9c.

32010 R 0995: Euroopa Parlamendi ja nõukogu määrus (EL) nr 995/2010, 20. oktoober 2010, milles sätestatakse puitu ja puittooteid turule laskvate ettevõtjate kohustused (ELT L 295, 12.11.2010, lk 23). Käesolevas lepingus loetakse kõnealuse määruse sätteid järgmiste kohandustega. a) Artikli 3 esimest lõiku ei kohaldata EFTA riikide suhtes. b) EFTA riikide puhul loetakse artikli 3 teise lõigu sõnu „määruse (EÜ) nr 338/97 lisa A, B või C” järgmiselt: „õigusaktide asjaomased osad, mis on seotud ohustatud looduslike looma- ja taimeliikidega rahvusvahelise kauplemise konventsiooni rakendamisega kõnealuses EFTA riigis”. c) Kui tegemist on EFTA riigi järelevalveorganisatsiooniga, siis asendatakse artikli 8 lõigetes 3, 5 ja 6 sõna „komisjon” sõnadega „EFTA järelevalveamet”, ilma et see piiraks lepingu protokolli 1 kohaldamist.
ET Euroopa Liidu Teataja L 291/59

EMP ÜHISKOMITEE OTSUS

nr 93/2013,

3. mai 2013,

millega muudetakse EMP lepingu XIII lisa („Transport”)

EMP ÜHISKOMITEE,

võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,

ning arvestades järgmist:

(1) EMP lepingusse tuleb inkorporeerida komisjoni 22. novembri 2011. aasta rakendusmäärus (EL) nr 1206/2011, millega kehtestatakse õhusõidukite identifitseerimise nõuded seoses ühtse Euroopa taeva seirega (1).

(2) Seetõttu tuleks EMP lepingu XIII lisa vastavalt muuta,

ON VASTU VÕTNUD KÄESOLEVA OTSUSE:

Artikkel 1

EMP lepingu XIII lisa punkti 66wi (komisjoni määrus (EL) nr 255/2010) järele lisatakse järgmine punkt:

„66wj. 32011 R 1206: komisjoni rakendusmäärus (EL) nr 1206/2011, 22. november 2011, millega kehtestatakse õhusõidukite identifitseerimise nõuded seoses ühtse Euroopa taeva seirega (ELT L 305, 23.11.2011, lk 23).”

Artikkel 2

Rakendusmääruse (EL) nr 1206/2011 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.

Artikkel 3

Käesolev otsus jõustub 4. mail 2013. aastal, tingimusel, et EMP ühiskomiteele on esitatud kõik EMP lepingu artikli 103 lõike 1 kohased teated, (2) või EMP ühiskomitee … otsuse nr …/… (3) (millega inkorporeeritakse lepingusse määrus (EÜ) nr 1070/2009) jõustumise päeval, olenevalt sellest, kumb kuupäev on hilisem.

Artikkel 4

Käesolev otsus avaldatakse Euroopa Liidu Teataja EMP osas ja EMP kaasandes.

Brüssel, 3. mai 2013 EMP ühiskomitee nimel eesistuja Gianluca GRIPPA

(1) ELT L 305, 23.11.2011, lk 23.

(2) Põhiseadusest tulenevaid nõudeid ei ole nimetatud.

(3) Euroopa Liidu Teatajas seni avaldamata.